KOMISSION ASETUS (ETY) N:o 3837/92,
annettu 28 päivänä joulukuuta 1992,
kymmenen jäsenvaltion yhteisöstä ja Espanjasta tulevien Portugaliin tuotuihin maitotuotteisiin sovellettavan täydentävän kaupan järjestelmän määrittelemistä koskevista yksityiskohtaisista säännöistä annetun asetuksen (ETY) N:o 3812/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 251 artiklan,
ottaa huomioon täydentävän kaupan järjestelmän soveltamista koskevista yleisistä säännöistä 25 päivänä helmikuuta 1986 annetun neuvoston asetuksen (ETY) N:o 569/86(1), sellaisena kuin se on muutettuna asetuksella (ETY) N:o 3296/88(2), ja erityisesti sen 7 artiklan 1 kohdan,
sekä katsoo, että
komission asetuksessa (ETY) N:o 3812/90(3), sellaisena kuin se on viimeksi muutettuna asetuksella (ETY) N:o 3775/91(4), säädetään viitteellisistä enimmäismääristä vuodelle 1992 tiettyjen Portugaliin vietävien maitotuotteiden osalta; kymmenen jäsenvaltion yhteisöstä ja Espanjasta tulevan viennin mahdollisuudet huomioon ottaen ja Portugalin markkinoiden asteittaisen avautumisen jatkamiseksi on syytä säätää vuoden 1993 viitteellisten enimmäismäärien vahvistamisesta lisäämällä mainittuihin enimmäismääriin 30 prosenttia ja tämän vuoksi on syytä korvata asetuksen (ETY) N:o 3812/90 liite, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3812/90 seuraavasti.
1) Korvataan 1 artiklan 1 kohdassa vuosi 1992 vuodella 1993.
2) Korvataan liite seuraavasti:
"LIITE
VIITTEELLISET ENIMMÄISMÄÄRÄT
TAULUKON PAIKKA
"
2 artikla
Tämä asetus tulee voimaan 1 päivänä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä joulukuuta 1992.